Diari Oficial de la Generalitat Valenciana


Sumari del DOGV 5441, del 01-02-2007 (2006/15142)

ACORD de 22 de desembre de 2006, del Consell, pel qual es declara la urgent ocupació dels béns i els drets afectats per l'expedient d'expropiació forçosa incoat amb motiu de les obres de remodelació d'accessos al polígon industrial El Oliveral, al terme municipal de Riba-roja de Túria.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5441

Data del DOGV
:   01-02-2007

Secció del DOGV
:   V. ANUNCIS - C) ALTRES ASSUMPTES

Número del document
:   2006/15795


Data del document
:   22-12-2006

Organisme emissor
:   Conselleria d'Infraestructures i Transport

Tipus de document
:   Acord

Descriptors 

:   * Riba-roja de Túria
    * administració local
    * expropiació

El Consell, en la reunió del dia 22 de desembre de 2006, va adoptar l'acord següent:  
El projecte de les obres de referència va ser aprovat per Resolució de 19 de desembre de 2005, del director general de l'Ens Gestor de la Xarxa de Transport i de Ports de la Generalitat, fent ús de les facultats que té atribuïdes en virtut del que disposa l'article 17 del Decret 199/2004, d'1 d'octubre, del Consell, i s'incoa, a continuació, el corresponent expedient d'expropiació.  
La urgent ocupació dels béns i els drets afectats per l'expedient es justifica tècnicament en el següent: les obres formen part d'una sèrie d'actuacions necessàries per a la posada en explotació i el bon funcionament del parc logístic de Riba-roja de Túria, ja que fan possibilite l'accés al mateix, que es troba, actualment, en fase d'execució.  
L'expedient d'expropiació de l'esmentat parc va ser tramitat com a expedient d'expropiació forçosa de l'àrea de reserva per a l'ampliació de patrimoni públic de sòl. El termini d'execució del dit parc finalitza el mes de juliol de 2007.  
Per a aconseguir un adequat aprofitament del parc és necessari que les obres d'accés al polígon estigueren concloses conjuntament amb el parc logístic, circumstància esta que motiva la urgent ocupació dels béns i els drets afectats amb motiu de les obres.  
En compliment del que disposa l'article 56 del vigent Reglament d'Expropiació Forçosa:  
- En el projecte de les obres aprovat per Resolució de 19 de desembre de 2005, del director general de l'Ens Gestor de la Xarxa de Transport i de Ports de la Generalitat, consta la relació de béns i drets afectats per l'execució de les obres.  
- L'expedient ha sigut sotmés a informació pública només als efectes d'esmenar les possibles errades produídes en fer la relació dels béns afectats per la urgent ocupació, i es presenten al·legacions a este fi per diversos interessats, que han sigut informades degudament pel director tècnic de l'Ens Gestor de la Xarxa de Transport i de Ports de la Generalitat.  
Així mateix, i de conformitat amb el que disposa el primer paràgraf de l'article 52 de la Llei de 16 de desembre de 1954, d'Expropiació Forçosa, modificat per la Llei 11/1996, de 27 de desembre, de Mesures de Disciplina Pressupostària, s'ha retingut crèdit suficient, calculat en virtut de les regles previstes per a la determinació del preu just, per a dur a terme l'esmentada expropiació.  
En virtut d'això i considerant el que disposen els esmentats articles i en la disposició final segona de la Llei de Govern Valencià, a proposta del conseller d'Infraestructures i Transport, el Consell  
ACORDA  
Declarar la urgent ocupació dels béns i els drets afectats per les obres de remodelació d'accessos al polígon industrial El Oliveral en el terme municipal de Riba-roja de Túria, segons la relació publicada en el Diari Oficial de la Generalitat número 5.312, de 27 de juliol de 2006.  
Contra el present acord, que posa fi a la via administrativa es podrà interposar recurs potestatiu de reposició davant del Consell, en el termini d'un mes, comptador des de l'endemà de la publicació en el Diari Oficial de la Generalitat del present acord, d'acord amb el que establixen els articles 116.1 i 117.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada a estos per la Llei 4/1999, de 13 de gener, de modificació de l'anterior, o bé, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la referida publicació, de conformitat amb el que disposa l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí d'interposar qualsevol altre recurs que es considere procedent.  
Valencia, 22 de desembre de 2006  
El vicepresident i secretari del Consell,  
VÍCTOR CAMPOS GUINOT